Karen Pinholt

Karen Pinholt (født 27. februar 1975 i Danmark) var fra 1. juli 2008 leder i LLH – Landsforeningen for lesbiske, homofile, bifile og transpersoner. Hun ble gjenvalgt på landsmøtet i juni 2010, med gikk av som leder med virkning fra 1.1.2011 etter eget ønske. Hun ble etterfulgt av Bård Nylund.

Pinholt har bodd i Norge siden 1999. Hun er utdannet cand.polit. ved Universitetet i Oslo, og har vært rådgiver i Fiskeri- og kystdepartementet før hun ble valgt til leder i LLH. Hun ble valgt til medlem i LLHs sentralstyre i 2006. Pinholt har siden 2004 vært aktiv i Foreningen for Partnerskapsbarn, og har tidligere også vært politiker for Socialdemokratiet i Danmark. 

Pinholt arbeider i dag som kommunalsjef i Nittedal kommune.

Danske politikere
Forkjempere for LHBT-rettigheter
Norske organisasjonsledere
Danske aktivister
Norske aktivister
Migranter til Norge